
BILJEŠKE UZ FINANCIJSKE IZVJEŠTAJE ZA RAZDOBLJE
OD 1. SIJEČNJA DO 31. PROSINCA 2024.


Glazbena škola Blagoja Berse, OIB: 01500403553, Zagreb, Frankopanska ulica 8 posluje u skladu sa Zakonom o odgoju i obrazovanju u osnovnoj i srednjoj školi, te Statutom Škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.


· BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

Bilješka broj 1 – šifra 6361 i 6362 Tekuće i kapitalne pomoći proračunskim korisnicima iz proračuna koji im nije nadležan – prihodi unutar ovog odjeljka dolaze od proračuna MINISTARSTVA ZNANOSTI, OBRAZOVANJA I MLADIH, a 2024. godine bili su namijenjeni financiranju rashoda zaposlenih, drugog dohotka vanjskih suradnika i naknada zbog nezapošljavanja osobe s invaliditetom, za isplatu ispitnog povjerenstva za polaganje stručnih ispita, za stručnu literaturu (pretežito su nabavljene note), za podmirenje troškova opskrbe besplatnim zalihama menstrualnih higijenskih potrepština, te za isplate pravomoćnih sudskih presuda za plaćanje plaće po povoljnijoj osnovici.

Bilješka broj 2 – šifra 6526 Ostali nespomenuti prihodi – prihodi unutar ove skupine se odnose na prihode participacija učenika za opremanje i poboljšanje uvjeta rada Škole, te prihode od vježbenika koji ponavljaju polaganje stručnih ispita, a koji pretežno financiraju ispitna povjerenstva. 

Bilješka broj 3 – šifra 6711 Prihodi iz  nadležnog proračuna za financiranje rashoda poslovanja – prihodi unutar ovog odjeljka dolaze od proračuna GRADA ZAGREBA (osnivača), a odnose se na dvije skupine sredstava: DECANTRALIZIRANA SREDSTVA (za financiranje redovne djelatnosti tj. materijalnih i financijskih rashoda, tzv. materijalnih troškova) i  SREDSTVA ZA POJAČANI STANDARD (za dodatno financiranje određenih programa i aktivnosti). SREDSTVA ZA POJAČANI STANDARD su uključivala naknadu za rad školskog odbora i troškove nabave knjiga za potrebe školskih knjižnica (pretežito su nabavljene note). Škola je također u 2023. godini, zaprimila unutar izvora financiranja POJAČANI STANDARD, aktivnosti SUFINANCIRANJE PROJEKATA PRIJAVLJENIH NA NATJEČAJE EUROPSKIH FONDOVA ILI PARTNERSTVA ZA EU FONDOVE, sredstva za plaćanje stručnjaka za tehničku podršku za razdoblje 12/2023. – 11/2024. Unutar izvora financiranja POJAČANI STANDARD Škola je također zaprimila i sredstva za financiranje nagrade učenicima „Professor Balthazar“ koja je propisana Programom javnih potreba grada Zagreba u odgoju i osnovnom obrazovanju od Gradskog ureda za obrazovanje, sport i mlade (za financiranje šifre 3721 Naknade građanima i kućanstvima u novcu), te za financiranje troškova preseljenja sjedišta Škole na novu adresu Frankopanska ulica 8 u Zagrebu, koji su nastali u 2022. i 2023. godini. 

Bilješka broj 4 – šifra 683 Ostali prihodi – odnose se na povrat novca u blagajnu od strane zaposlenika (za korištenje službenog mobitela u privatne svrhe za plaćanje SMS parkinga) i na povrat garantnog pologa za privatni smještaj na adresi bivšeg sjedišta Škole (Zagreb, Britanski trg 5).

Bilješka broj 5 – šifra 3222 Materijal i sirovine – odnosi se na namirnice za ispitno povjerenstvo stručnih ispita, školski odbor i razne prigode.

Bilješka broj 6 – šifra X006 Višak prihoda i primitaka raspoloživ u sljedećem razdoblju – za izvještajno razdoblje on ukupno iznosi 65.457,11 EUR, te će se on iskoristiti za realizaciju financijskog plana za 2025. godinu.

Bilješka broj 7 – šifra 19 Rashodi budućih razdoblja i nedospjela naplata prihoda (aktivna vremenska razgraničenja) – za izvještajno razdoblje oni ukupno iznose 136.461,73 EUR, a odnose se na rashode obračunatih plaća za prosinac 2024. godine, a koje financira MINISTARSTVO ZNANOSTI, OBRAZOVANJA I MLADIH.

· BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

Bilješka broj 8 – šifra P018 Proizvedena dugotrajna imovina – Škola je u 2024. godini zabilježila promjene u vrijednosti i obujmu imovine i obveza koje nisu posljedica prihoda odnosno rashoda niti novčanog tijeka, u iznosu od 43.249,05 EUR. Taj iznos se odnosi na projekt e-Škole koji je završen i s kojim je Hrvatska akademska i istraživačka mreža – CARNET završila postupak donacije na dan 1.1. 2024. donošenjem Odluke o prijenosu prava vlasništva na opremi. U sklopu projekta „e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“, kojeg provodi CARNET, na izvanbilančnim zapisima je zabilježeno isknjižavanje i zaprimanje u vlasništvo sljedeće opreme:
· mrežna oprema (bežična pristupna točka TIP 1) (17 kom.)
· laptop HP ProBook 455 G6R (21 kom.)
· interaktivni zaslon Hikvision DS-D5B75RB/C (2 kom.)
· računalo Acer TravelMate (učenički uređaj) (24 kom.)
· laptop HP ProBook 455 G6R (25 kom.)
· ormar za punjenje laptopa (24 mjesta) (1 kom.)
· stolno računalo Dell OptiPlex 7010 Tower Plus (2 kom.) i
monitor Dell E2724HS (2 kom.)
· mrežna oprema (mrežni usmjerivač TIP 1) (1 kom.)
· set za studijsko snimanje Focusrite Scarlett Solo Studio 3rd Generation (8 kom.)
· mrežna oprema (mrežni preklopnik TIP 4) (1 kom.).
· BILJEŠKE UZ IZVJEŠTAJ O OBVEZAMA

Bilješka broj 9 – šifra V010 Međusobne obveze subjekata općeg proračuna – obveze unutar ove šifre se većinski odnose na obveze za povrat u proračun sredstava koje refundira HZZO (naknada za bolovanje iznad 42 dana i bolovanje radi njege djeteta).

Bilješka broj 10 – račun iz rač. plana 237 Obveze za naknade građanima i kućanstvima – obveze unutar ove šifre se odnose na obveze za financiranje nagrade učenicima „Professor Balthazar“.

Bilješka broj 11 – račun iz rač. plana 232 Obveze za materijalne rashode (prekoračenje 1 do 60 dana) – ova obveza se odnosi na troškove večere nakon zajedničkog koncerta učenika Škole i učenika Glazbene škole u Varaždinu, OIB: 53107915745, Kapucinski Trg 8. Dobavljač je ispostavio e-Račun Školi na dan 10.1. 2025. sa datumom dospijeća na dan 17.12. 2024. (datum odlaska na večeru nakon zajedničkog koncerta) zbog čega je e-Račun 14 dana van valute na dan 31.12. 2024.


U Zagrebu, 31. siječnja 2025.


  
                                                                                                             Ravnatelj Škole


____________________________
                                                                                                            Mislav Defar, prof.
2

